recursal/SuperWikiNEXT-32B huggingface dataset:
**உராய்வுப் போர்** அல்லது **அரைப்பழிவுப் போர்** (*War of Attrition*) என்பது எதிரியை தோய்வுறச் செய்து தோக்கடிக்கும் ஓரு போர் உத்தி. இது எதிரியின் ஆள் பொருள் உளவுர வளங்களுக்கு தொடர்ந்து இழப்பு ஏற்படுத்தி, "எதிரியின் பலத்தை படிப்படியாக குறைத்து, பிறகு எதிரியை நிர்மூலமாக்கும் ஒரு போர் நுட்பம்." தமது வளங்களை திறனான பயன்படுத்தும், கூடிய வளங்களை தக்கவைக்கும் பெற்றுக்கொள்ளும் பக்கம் பொதுவாக வெற்றி பெறும். யார் கூடிய காலத்துக்கு தாக்குப்பிடிக்கின்றனரோ அவர்களே வெற்றிபெறுவர். வியட்னாம் போரில் அமெரிக்கப் படை வியட்னாமிய போராளிகளை தோய்வுறச் செய்து அவர்களின் போரிடும் உறுதியைக் குலைத்து வெல்ல நினைத்தார்கள், ஆனால் அவர்கள் தாக்குப்பிடித்தால் அமெரிக்க அரசியல் சமூக மாற்றங்கள் அவர்களுக்கு சாதகமாக மாறி வெற்றியைத் தந்தது.

மேற்கோள்கள்
-----------

1. ↑  J. Boone Bartholomees Jr. (Spring 2010). "The Issue of Attrition". *armywarcollege.edu*. 26 June 2023 அன்று பார்க்கப்பட்டது.
2. ↑  "Battles - The Eleventh Battle of the Isonzo, 1917". *firstworldwar.com*. .
3. ↑  Hussain, Murtaza (9 March 2023). "The War in Ukraine Is Just Getting Started". *The Intercept*. .
பண்டைய மற்றும் தற்கால ஐரோப்பிய மொழிகளில் தமிழ்ச் சொற்களை மூலங்களாகக் கொண்ட சொற்கள் பல காணப்படுகின்றன. மேற்படி மொழிகளுக்கான அகராதிகள் அவ்வாறான சில சொற்களுக்கான மூலங்களாகத் தமிழ் மொழியைக் குறிப்பிடுகின்றன. அவ்வாறான மேலும் பல சொற்கள் காணப்படுவதை ஆய்வாளர்கள் சுட்டிக்காட்டியுள்ளார்கள்.

இவ்வாறு ஐரோப்பிய மொழிகளில் தமிழ்ச் சொற்களின் கலப்பு பல்வேறு காலகட்டங்களிலும், பல காரணங்களால் நிகழ்ந்துள்ளன. கிறிஸ்து சகாப்தத்துக்கு முன்னரே தமிழகத்துக்கும், ஐரோப்பிய நாகரீகங்களுக்கும் இடையேயான வணிகத் தொடர்புகள் காரணமாக சில வணிகப் பொருட்களின் பெயர்கள் தமிழிலிருந்து ஐரோப்பிய மொழிகளுள் புகுந்துள்ளன. விவிலியத்தின் பழைய ஏற்பாட்டில் இவ்வாறான தமிழ்ச் சொற்கள் சில எடுத்துக்காட்டப் பட்டுள்ளன. ஆங்கில மொழியிலும் அதனையொத்த ஐரோப்பிய மொழிகள் பலவற்றிலும் உள்ள *ரைஸ்* (Rice) என்னும் சொல் *அரிசி* என்னும் தமிழ்ச் சொல்லை[] மூலமாகக் கொண்டதாகச் சில ஆய்வாளர்கள்[*யார்?*]
 கூறுகின்றனர். இது இலத்தீன், கிரேக்கம் போன்ற பண்டைய மொழிகளின் வழியாக நவீன மொழிகளுக்கு வந்து சேர்ந்தது என்பது அவர்கள் கருத்து.

அண்மைக் காலங்களிலும் இந்தியா இலங்கை போன்ற நாடுகளில் ஐரோப்பியர் ஆட்சி நடைபெற்ற போது சில தமிழ்ச் சொற்கள் ஐரோப்பிய மொழிகளுக்குச் சென்றுள்ளன. ஆங்கில மொழி அகராதிகளில் காணப்படும், *mammoty* (மமொட்டி - தமிழ் *மண்வெட்டி* இலிருந்து), *cooly* (கூலி - தமிழ் *கூலி* இலிருந்து) போன்ற சொற்கள் இத்தகையவை. தமிழ்ச் சொல்லான *கட்டுமரம்* ஜெர்மன் மற்றும் ஆங்கில மொழிகளில் *கடமரன்* (Katamaran) என வழங்கப்படுவதும் இன்னொரு எடுத்துக்காட்டு.

பிற மொழிகளில் வழங்கும் தமிழ்ச் சொற்களின் பட்டியல்
-------------------------------------------------

| தமிழ்ச் சொல் | பிறமொழிச் சொல் | மொழி | வழி |
| --- | --- | --- | --- |
| கட்டுமரம் | katamaran | ஆங்கிலம் | தமிழ் --> ஆங்கிலம் |
| கஞ்சி | Congee | ஆங்கிலம் | தமிழ் --> ஆங்கிலம் |
| மண்வெட்டி | Mamotty | ஆங்கிலம் | தமிழ் --> ஆங்கிலம் |
| மாங்காய் | mango | ஆங்கிலம் | தமிழ் --> ஆங்கிலம் |
| அரிசி | rice | ஆங்கிலம் | தமிழ் --> ஆங்கிலம்}

 |
இராபர்ட் எச். பிராண்டன்பெர்கர் (பிறப்பு 1956 பெர்னாவில்) ஒரு சுவிஸ் - கனடிய கோட்பாட்டு அண்டவியலாளரும் கனடாவின் மாண்ட்ரீல் கியூபெக்கில் உள்ள மெக்கில் பல்கலைக்கழகத்தின் இயற்பியல் பேராசிரியரும் ஆவார்.

வாழ்க்கை
--------

பிராண்டன்பெர்கர் சுவிட்சர்லாந்தில் உள்ள ஈடிஎச் சூரிச்சில் தனது இளங்கலை பட்டப்படிப்பை முடித்தார் , மேலும் ஹார்வர்ட் பல்கலைக்கழகத்தில் முனைவர் பட்டம் பெற்றார். கேம்பிரிட்ஜ் பல்கலைக்கழகத்தின் டிஏஎம்டிபி - யில் ஸ்டீபன் ஹாக்கிங்கின் கீழ் முதுகலை பட்டதாரி மாணவராக இருந்தார். கலிபோர்னியா பல்கலைக்கழகத்தின் சாண்டா பார்பராவில் உள்ள கோட்பாட்டு இயற்பியல் நிறுவனத்தில் முதுகலை பட்டப் படிப்பையும் செய்தார். பேராசிரியர் பிராண்டன்பெர்கர் 1987 இல் பிரவுன் பல்கலைக்கழகத்தின் பீடத்தில் சேர்ந்தார் , பின்னர் 2004 இல் அவர் மெக்கில் பல்கலைக்கழகத்தில் சேர்ந்தார். கோட்பாட்டு இயற்பியலுக்கான தகைமை நிறுவனத்தின் இணை உறுப்பினராகவும் உள்ளார். ராபர்ட் பிராண்டன்பெர்கர் தனது இணை ஊழியரான கம்ருன் வஃபாவுடன் இணைந்து சர வளிம அண்டவியல் கோட்பாட்டை உருவாக்கினார். இந்தக் கோட்பாடு உப்புதல் அண்டவியலுக்கு மாற்றாகும்.

தகைமைகளும் , விருதுகளும்
------------------------

1988 ஆம் ஆண்டில் ஆல்பிரட் பி. ஸ்லோன் ரிசர்ச் பெல்லோஷிப் , 1988 ஆம் ஆண்டில் எரிசக்தித் துறையின் சிறந்த ஜூனியர் ரிசர்ச்சர் விருது , 2009 ஆம் ஆண்டில் கில்லம் ரிசர்ச் பெலோஷிப் மற்றும் 2011 ஆம் ஆண்டில் கோட்பாட்டு மற்றும் கணித இயற்பியலில் சிஏபி - சிஆர்எம் பரிசு உள்ளிட்ட பல விருதுகளை வென்றுள்ளார்.

2001 ஆம் ஆண்டில் அமெரிக்க இயற்பியல் கழகத்தின் உறுப்பினராக தேர்ந்தெடுக்கப்பட்டார்.

மேற்கோள்கள்
-----------

1. ↑  Stephen Hawking helped elevate Canada’s profile in physics community. *The Star*. Peter Goffin. The Canadian Press. March 14, 2018.
2. ↑  "Robert Brandenberger". *www.physics.mcgill.ca*.
3. ↑  Government of Canada, Industry Canada (November 29, 2012). "Canada Research Chairs". *www.chairs-chaires.gc.ca*.
4. ↑  "Robert Brandenberger | Perimeter Institute". *www.perimeterinstitute.ca*.
5. ↑  Inflation (cosmology)#cite ref-95
6. ↑  "E. E. Just Program | Home". Dartmouth.edu. 2021-02-11 அன்று பார்க்கப்பட்டது.
7. ↑  "Researchers @ Brown". *vivo.brown.edu*.
8. ↑  Phone: 514-398-7698, Contact Information Contact: Allison Flynn Organization: Media Relations Office Email: allison j flynnmcgill ca Office. "McGill physicist awarded Killam Research Fellowship". *Channels*.
9. ↑  "CAP Medal Press Release - 2011 CRM". 2015-02-19 அன்று மூலம் பரணிடப்பட்டது. 2013-03-04 அன்று பார்க்கப்பட்டது.
10. ↑   "APS Fellow Archive". APS. 17 September 2020 அன்று பார்க்கப்பட்டது.

வெளி இணைப்புகள்
---------------

* ராபர்ட் பிராண்டன்பெர்கருக்கான வாய்வழி வரலாற்று நேர்காணல் டிரான்ஸ்கிரிப்ட் 22 ஏப்ரல் 2021 அன்று அமெரிக்க இயற்பியல் நிறுவனம் நீல்ஸ் போர் நூலகம் மற்றும் காப்பகங்கள்
வெட்டுக்கோடு பச்சை நிறத்தில் காட்டப்பட்டுள்ளது
வடிவவியலில் ஒரு வளைவரையின் **வெட்டுக்கோடு**(*secant line*) என்பது அந்த வளைவரையை இரு புள்ளிகளில் வெட்டும் ஒரு கோடாகும். இலத்தீன்மொழியில் *வெட்ட* என்ற பொருள்கொண்ட *secare*, என்ற சொல்லில் இருந்து இக்கோடு ஆங்கிலத்தில் *சீகெண்ட் லைன்*(secant line) என அழைக்கப்படுகிறது.

ஒரு வளைவரையின் மேல் அமையும் *P* என்ற புள்ளியில் அவ்வளைவரைக்கு வரையப்பட்ட தொடுகோட்டைத் தோரயப்படுத்த வெட்டுக்கோட்டைப் பயன்படுத்தலாம். வளைவரையின் வெட்டுக்கோட்டை வரையறுக்கும் இரு புள்ளிகள் *P* , *Q* என்க. இவற்றில் *P* நிலையான புள்ளி; *Q* மாறும்புள்ளியாக எடுத்துக் கொள்க. *Q*, வளைவரை மீதாகவே *P* -ஐ நோக்கி நெருங்கினால் வெட்டுக்கோட்டின் திசை *P* -ல் வளைவரைக்கு வரையப்படும் தொடுகோட்டின் திசையை நெருங்கும். (இங்கு வளவரையின் முதல் வகைக்கெழு *P* -ல் தொடர்ச்சியானதாகக் கொள்ள வேண்டும். அப்பொழுதுதான் அப்புள்ளியில் ஒரேயொரு தொடுகோடு இருக்கும்.) இதன் விளைவாக *Q* புள்ளி *P* -ஐ நெருங்கும் எல்லை நிலையில் வெட்டுக்கோடு *QP* -ன் திசை அல்லது சாய்வு *P* -ல் அமையும் தொடுகோட்டின் சாய்வுக்குச் சமமாகும். வகை நுண்கணிதத்தில் வகையீட்டின் வடிவியல் வரையறைக்கு இக்கருத்து அடித்தளமாக அமைந்துள்ளது. ஒரு வளைவரையின் நாண் என்பது அவ்வளைவரைக்குள் அமையும் வெட்டுக்கோட்டின் பகுதியாகும்.

வெளி இணைப்புகள்
---------------

* Weisstein, Eric W. "Secant line", *MathWorld*.
**புசு ஆல்ட்ரின்** (*Buzz Aldrin* (இயற்பெயர் **எட்வின் யூஜின் ஆல்ட்ரின்**, *Edwin Eugene Aldrin, Jr.*, பிறப்பு: ஜனவரி 20, 1930) என்பவர் அமெரிக்க விண்வெளி வீரரும் விமானியும் ஆவார். இவர் முதன் முதலாக மனிதரை சந்திரனில் ஏற்றிச் சென்ற அப்பல்லோ 11 விண்கலத்தில் நீல் ஆம்ஸ்ட்ரோங் உடன் பயணம் செய்து சந்திரனில் இறங்கிய இரண்டாவது மனிதர் என்ற பெருமையைப் பெற்றார்.

வாழ்க்கைக் குறிப்பு
-------------------

இவர் அமெரிக்காவில் உள்ள மான்கிளேர் என்னுமிடத்தில் 1930 ஜனவரி 20ஆம் நாள் பிறந்தவர். அமெரிக்கப் படைக் கல்விக்கழகத்தில் (War Academy) 1951இல் படித்துப்பட்டம்பெற்றார். பின்னர் 1951 இல் அமெரிக்க வான்படையில் இணைந்தார். கொரியப் போரில் போர் விமானியாகப் பங்கு பற்றினார். பின்னர் மசாசுசெட்ஸ் தொழிநுட்பக் கல்லூரியில் வானியலில் முனைவர் பட்டம் பெற்றார். மீண்டும் அமெரிக்க வான்படையில் இணைந்து பணியாற்றினார்.

அப்பலோ-11 பயணத்தின் போது அல்ட்ரின் சந்திரத் தரையில் நடக்கிறார்.
அக்டோபர் 1963 இல் நாசாவினால் விண்வெளிப் பயிற்சியில் இணைந்தார். முதன் முதலாக 1966ஆம் ஆண்டு நவம்பர் 11இல் ஜெமினி 12 விண்கலத்தில் செல்வதற்குத் தேர்ந்தெடுக்கப்பட்டார். அப்போது ஐந்தரை மணிநேரம் விண்கலத்திலிருந்து வெளிவந்து நடந்தார். இதன்மூலம் வெற்றிடத்தில் மனிதன் திறம்படச் செயல்பட முடியும் என்பதை எண்பித்துக் காட்டினார்.

இறுதியில் ஜூலை 16, 1969 இல் அப்பல்லோ 11 விண்கலத்தில் நீல் ஆம்ஸ்ட்ரோங் உடன் சந்திரனை நோக்கிய பயணத்தை ஆரம்பித்தார். நான்கு நாட்களுக்குப் பின்னர் இவ்விண்கலம் நிலவில் இறங்கியது. சரியாக 02:56 UTC ஜூலை 21 (இரவு 10:56 EDT, ஜூலை 20), 1969இல், ஆம்ஸ்ட்ரோங் சந்திரனில் கால் பதித்தார். ஆல்ட்ரின் அவரைப் பின்தொடர்ந்தார். இருவரும் சுமார் இரண்டு மணிநேரம் நிலவில் நடந்தனர். அப்போது அங்கு சிதறிக் கிடந்த கல் மாதிரிகளைச் சேகரித்தனர். நிறைய ஒளிப்படங்களை எடுத்தனர். தொடர் ஆய்வுக்கென பல்வேறு கருவிகளை நிறுவினர். பின்னர் மீண்டும் விண்கலம் திரும்பி மைக்கேல் காலின்ஸ், நீல் ஆல்டெனுடன் சேர்ந்து பூமிக்குத் திரும்பினாார். ஜூலை 24ஆம் நாளன்று பசிபிக் பெருங்கடலில் பாதுகாப்பாக இறங்கினர்.

1971ஆம் ஆண்டு விண்வெளித்துறையிலிருந்து பணி ஓய்வு பெற்றார். பின்னர் விமானிப் பயிற்சிப் பள்ளித் தலைவராகத் தன் பணியைத் தொடர்ந்தார். 1972இல் அங்கிருந்தும் ஓய்வு பெற்றார். ‘பூமிக்குத் திரும்பினோம்' எனும் நூலைத் தன் விண்வெளிப் பயண அனுபவ அடிப்படையில் எழுதியுள்ளார்.

அல்ட்ரினால் எடுக்கப்பட்ட சந்திரத்தரையில் அவரது காலடியின் புகைப்படம். ஜூலை 20, 1969.
"பஸ்" (Buzz) என்ற பெயரிலேயே அவர் பிறப்பில் இருந்து அழைக்கப்பட்டு வந்தார். 1988இல் இவர் தனது பெயரை "பஸ் ஆல்ட்ரின்" என அதிகாரபூர்வமாக மாற்றிக் கொண்டார்.

மேற்கோள்கள்
-----------

1. ↑  *BuzzAldrin.com - About Buzz Aldrin: FAQ*, 2008-06-09 அன்று பார்க்கப்பட்டது
2. ↑  "Buzz Aldrin Quick Facts - Quick Facts - MSN Encarta". 2009-10-31 அன்று மூலம் பரணிடப்பட்டது. 2008-07-20 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

விக்கிமீடியா பொதுவகத்தில்,  
 ***Buzz Aldrin***   
என்பதின் ஊடகங்கள் உள்ளன. 

* ஆல்ட்ரின் இணையத்தளம்
* Buzz Aldrin's Official NASA Biography
**சுசான் நைபர்** *(Susan Niebur)* (பிறப்பு:1973) ஓர் அமெரிக்கக் கோள் அறிவியலாளர் ஆவார். இவர் அறிவியலில் பெண்களின் முன்னேற்றத்துக்காக பாடுபடுபவர். மார்பகப் புற்று பற்றிய வலைப்பூ ப்திவாளரும் ஆவார்.

வாழ்க்கை
--------

நைபர் ஜார்ஜியா தொழில்நுட்ப நிறுவனத்தில் இருந்து 1995 இல் இயற்பியலில் தன் இளவல் பட்டத்தைப் பெற்றார். இவர் புனித உலூயிசில் உள்ள வாசிங்டன் பல்கலைக்கழகத்தில் தன் முனைவர் பட்டத்தைப் பெற்றார். பிறகு இவர் நாசாவில் 2001 இல் ஓர் அக ஆய்வாளராகச் சேர்ந்துள்ளார். பிறகு 2003 இல் நாசா கண்டுபிடிப்புத் திட்ட அறிவியலாளர் ஆனார். பின்னர் நாசாவில் இருந்து 2006 இல் பணிவிலகி அதுமுதலாக அறிவுரிஞராகப் பணிபுரிந்து வருகிறார்.
இவருக்கு 2007 இல் மார்பகப் புற்று உள்ளதாகக் கண்டறியப்பட்டது. இவர் 2012 பிப்ரவரி 6 இல் அப்புற்றால் இறந்துவிட்டார்.

பங்களிப்புகள்
-------------

நைபர் தன் மாணவப் பருவ்த்திலேயே அமெரிக்க இயற்பியல் கழகப் பட்ட மேற்படிப்பு மாணவர் பேரவையையும் தேசிய முனைவர் அளக்கைத் திட்டத்தையும் நிறுவியதோடு தேசியப் பட்ட மேற்படிப்புத் தொழில்முறைக் கழகத் தலைவரும் ஆனார். நாசாவில் இவர் தொடக்கநிலை ஆய்வு வாழ்க்கைப்பணி நல்கையையும் கோள் அறிவியலாளருக்கான பணிப்பட்டறையையும் உருவாக்கினார் இவர் 2008 இல் "கோள் அறிவியலில் மகளிர்" எனும் வலைப்பூவைத் தொடங்கினார். மேலும் இவர் பரவலாகப் படிக்கப்பட்ட, "நடைகுழவியர் கோள்" எனும் வலைப்பூவையும் தொடங்கினார்.

தகைமைகள்
--------

இவரது கோள் அறிவியல் ஆய்வு, தேட்டப் பணிகளுக்காக அமெரிக்க வானியல் கழக மாசுர்சுகி விருது இவர் இறந்த பிறகு 2012 இல் வழங்கப்பட்ட்து 2012.

113394 நைபர் எனும் சிறுகோள் இவரது பெயரால் அழைக்கப்படுகிறது.

கோள் அறிவியல் மகளிர் ஆண்டுக் கூட்டம், சுசான் நைபர் மகளிர் கோள் அறிவியல் ஒருங்கிணைப்பு நிக்ழ்வு என வழங்கப்படுகிறது.

மேற்கோள்கள்
-----------

1. 1 2 3  *Susan Niebur 1973–2012*, American Astronomical Society
2. ↑  Lakdawalla, Emily (February 8, 2012), *In memory of Susan Niebur*, The Planetary Society
3. ↑  Renkl, Margaret (July 8, 2008), *Fighting the cancer a mammogram can't catch*, CNN
4. 1 2  "Mom blogger Susan Niebur loses battle with cancer", *Today*, February 7, 2012
5. ↑  D'Arcy, Janice (February 7, 2012), "Susan Niebur, the Toddler Planet hero, friend and mother", *Washington Post*
6. ↑  *2012 Prize Recipients*, American Astronomical Society, 2020-06-07 அன்று பார்க்கப்பட்டது
7. ↑  "113394 Niebur", *JPL Small-Body Database*, 2020-06-07 அன்று பார்க்கப்பட்டது
8. ↑  Singer, Kelsi (February 26, 2019), "Announcing the 11th Annual Susan Niebur WiPS Networking Event – LPSC 2019", *Women in Planetary Science*

வெளி இணைப்புக்ள்
----------------

* Home page
* Remembering One of Our Own: Susan Niebur, The DC Moms
ஊதுலை
**ஊதுலை** (*Blast furnace*) ஒரு உலோகவியல் உலைக்களம் ஆகும். இது கனிமங்களை உருக்கி தொழிற்சாலை உலோகங்களை உற்பத்தி செய்யப்பயன்படுகிறது. பொதுவாக இரும்பு உற்பத்தியில் அதிகமாக பயன்படுகிறது.

**ஊதுலை வரைபடம்**  
1. Hot blast from Cowper stoves   
2. Melting zone (*bosh*)  
3. Reduction zone of ferrous oxide (*barrel*)  
 4. Reduction zone of ferric oxide (*stack*)  
 5. Pre-heating zone (*throat*)  
6. Feed of ore, limestone, and coke  
 7. Exhaust gases  
 8. Column of ore, coke and limestone  
 9. Removal of slag  
 10. Tapping of molten pig iron  
 11. Collection of waste gasesஊதுலையின் மேலிருந்து கனிமம், எரிபொருள் மற்றும் இளக்கி தொடர்ந்து செலுத்தப்படுகிறது. அப்பொழுது கீழிருந்து காற்று, சில சமயம் ஆக்சிசன் செலுத்தப்படுவதால் உலையின் தொடர் வேதி வினை ஏற்படுகிறது. தொடர் வினையினால் கனிமம் உலோகமாக மாற்றம் அடைந்து உலையின் கீழ் பகுதியை அடைகிறது. இறுதியில் உருகிய உலோகம் மற்றும் கசடு பெறப்படுகிறது. இது கீழ் கதவு வழியாக வெளியேற்றப்படுகிறது. அனற் காற்று மேல்வழியாக வெளியேற்றப்படுகிறது.

மேற்கோள்கள்
-----------

1. ↑  Schmult, Brian (2016). "Evolution of the Hopewell Furnace Blast Machinery". *IA. The Journal of the Society for Industrial Archeology* **42** (2): 5–22.
2. ↑  *Development of heat transfer circuits in the blast furnace, IOP Conference Series: Materials Science and Engineering*
3. ↑  P J Wand, "Copper smelting at Electrolytic Refining and Smelting Company of Australia Ltd. Port Kembla, N.S.W.", in:  *Mining and Metallurgical Practices in Australasia: The Sir Maurice Mawby Memorial Volume*, Ed J T Woodcock (The Australasian Institute of Mining and Metallurgy: Melbourne, 1980) 335–340.
**சிட்டவே** மியான்மரின் ராகினி மாநிலத்தின் தலைநகரம். இந்நகரம் காலான்டன், மயு மற்றும் லே மரோ ஆறுகள் வங்காள விரிகுடா கடலில் சங்கமிக்கும் இடத்தில் முகத்துவாரம் அருகே அமைந்திருக்கிறது. சிட்டவே நகராட்சி மற்றும் சிட்டவே மாவட்டம் ஆகிய நிர்வாகப் பகுதிக்குள் இந்நகரம் அமைந்திருக்கிறது.

பெயர்க்காரணம்
-------------

சிட்டவே என்ற பர்மியப் பெயர் ராகின் மொழியில் சைதி-டாவியில் இருந்து உருவானது. இதன் பொருள் *போர்களின் சங்கமம* என்பதாகும். 1784 ஆம் வருடத்தில் பர்மிய மன்னரான போதாவபாயா மராக் யு இராச்சியத்தை கைப்பற்றிய பின், ராகின் வீரர்கள் பர்மிய படையுடன் காலான்டன் ஆற்றின் முகத்துவாரப் பகுதியில் போர் புறிந்தனர். நிலம் மற்றும் நீர் ஆகியவற்றில் நடந்த போரில் மராக் யு படைகள் தோற்கடிக்கப்பட்டது. போர் நிகழ்ந்த இடம் ராகினி மொழியில் சீதி-டாவீ என அழைக்கப்பட்டது, மேலும் பர்மிய பேச்சு வழக்கில் இது சிட்டவே என அழைக்கப்பட்டது.

வரலாறு
------

முதலில் ஒரு சிறிய மீன்பிடி கிராமமாக இருந்து பின்நாளில் சிட்டவே கடல் வணிகத்தில் முக்கிய நகரமாக மாறியது, குறிப்பாக முதல் ஆங்கில-பர்மிய போரைத் தொடர்ந்து, ராகினி மாநிலம் என்று அழைக்கப்படும் அரக்கன் பிரித்தானிய ஆக்கிரமிப்புக்குப் பின்னர் அரிசி ஏற்றுமதிக்கு ஒரு முக்கிய துறைமுகமாக இருந்தது.

மேலும் பார்க்க
--------------

* ராகினி மாநிலம்
* மியான்மரின் நிர்வாகப் பிரிவுகள்

மேற்கோள்கள்
-----------

1. ↑   *Census Report*. The 2014 Myanmar Population and Housing Census. **2**. Naypyitaw: Ministry of Immigration and Population. May 2015. பக். 59. .

வெளிப்புற இணைப்புகள்
--------------------
**இட்ரியம் இலித்தியம் புளோரைடு** (*Yttrium lithium fluoride*) LiYF4 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது இருமடிஒளிமுறிவு பண்பு கொண்ட படிகமாகும். பொதுவாக நியோடிமியம் அல்லது பிரசியோடைமியம் தனிமங்களுடன் கல்ப்பு செய்யப்பட்டு, திட-நிலை சீரொளிகளில் ஆதாய ஊடகமாகப் பயன்படுத்தப்படுகிறது. இட்ரியம் என்பது LiYF4 சேர்மத்தில் உள்ள ஒரு மாற்று உறுப்பு ஆகும். இட்ரியம் இலித்தியம் புளோரைடு சேர்மத்தின் கடினத்தன்மை மற்ற பொதுவான படிகத்தை விட சீரொளி ஊடகத்தை விட கணிசமாக குறைவாக உள்ளது, அதாவது இட்ரியம் அலுமினியம் கார்னெட்டை விட குறைவாக உள்ளது.

மேற்கோள்கள்
-----------

1. ↑  Ignat’ev, A. I.; Nikonorov, N. V.; Mochalov, I. V.; Tsygankova, E. V.; Reĭterov, V. M. (2007-11-01). "Features of the etching of an yttrium–lithium fluoride crystal in HNO3 solutions" (in EN). *Journal of Optical Technology* **74** (11): 776–778. doi:10.1364/JOT.74.000776. .
2. ↑  Chicklis, E.P.; Folweiler, R.C.; Naitnan, C.S. "0.85 MICRON SOLID STATE LASER: MATERIAL EVALUATION" (PDF). May 10, 2022 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 10 May 2022 அன்று பார்க்கப்பட்டது.
**எஸ். சிங்காரவடிவேல்** (7 மார்ச், 1937 - 31 சனவரி 2022) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1984 மற்றும் 1989 ஆகிய ஆண்டுகளில் நடந்த மக்களவைத் தேர்தல்களில், தஞ்சாவூர் தொகுதியிலிருந்து, இந்திய தேசிய காங்கிரசு வேட்பாளராக,லோக் சபாவுக்கு தேர்ந்தெடுக்கப்பட்டார்.

இவர் திருவாரூர் மாவட்டத்தில் உள்ள மன்னார்குடி வட்டாரத்தில் எடமேலையூர் கிராமத்தில் S.K. சிவானந்தம் சாளுவர் அவர்களுக்கு மகனாக 1937 மார்ச் 17 இல் பிறந்தார். தமிழக அரசு 2012 ஆம் ஆண்டு பெருந்தலைவர் காமராஜர் விருது வழங்கி கௌரவித்தது.

இறப்பு
------

கொரோனா தொற்றால் பாதிக்கப்பட்ட இவர், தஞ்சாவூர் தனியார் மருத்துவமனையில் சிகிச்சை பெற்று வந்த நிலையில் சிகிச்சை பலனின்றி, சனவரி 31, 2022 அன்று காலமானார்.

ஆதாரங்கள்
---------

1. ↑  "SINGARAVADIVEL, SHRI SIVANANDAM".
2. ↑  "Volume I, 1980 Indian general election, 7th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2017-06-30 அன்று பார்க்கப்பட்டது.
3. ↑  "Volume I, 1984 Indian general election, 8th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2017-06-30 அன்று பார்க்கப்பட்டது.
4. ↑  "Volume I, 1989 Indian general election, 9th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2017-06-30 அன்று பார்க்கப்பட்டது.
5. ↑  "மக்களவை உறுப்பினர்". *தினமணி*. .
6. ↑  "மக்களவை உறுப்பினர்". *இந்து தமிழ்*. .
7. ↑  "முன்னாள் காங்கிரஸ் எம்.பி காலமானார்.. தமிழக அரசியல் தலைவர்கள் அதிர்ச்சி !!!".
**இராஞபாளையம் நாய்** ஆனது தமிழ்நாட்டை சார்ந்த வேட்டை நாய் வகையைச் சார்ந்தது ஆகும். முன்னைய நாட்களில் இந்நாய் ஆனது [[தென்தமிழகத்தில் வசதி படைத்தோரிடமும் ஆளும் வர்க்கத்திடமுமே இருந்து வந்தது. குறிப்பாக இராசபாளையம் பகுதியில் மட்டுமே இது அதிகம் காணப்பட்டதால், இந்நாய் இப்பெயர் பெற்றது.

பெயராய்வு
---------

இவ்வகை நாய்கள் பாளையக்காரர்களால் ஆந்திர, கர்நாடகப் பகுதிகளில் இருந்து கொண்டு வரப்பட்டதாகும். அங்கு இவ்வகை நாயினம் அழிந்துபோய் தமிழகத்தின் இராஜபாளையத்தில் மட்டும் எஞ்சியதால் *இராஜபாளையம் நாய்* என ஊர் பெயராலேயே அழைக்கப்பட்டது. இதை ஆங்கிலத்தில் *பொலிகார் ஹவுண்ட்* என்றும் அழைக்கப்படுகிறது. பாளையக்காரர்கள் (Poligar) பயன்படுத்தியதால், இந்த நாய்களின் மூதாதையர்களை துவக்கத்தில் பிரித்தானியர்களால் பொலிகார் ஹவுண்ட் என அழைக்கப்பட்டது.

வரலாறு
------

விஜயநகரப் பேரரசின் வருகையின்போது ஆந்திர, கர்நாடகப் பகுதியில் இருந்து தமிழகம் வந்த பாளையக்காரர்கள் மூலமாக தமிழகம் வந்த நாயாகும்.

தோற்றம்
-------

இராஜபாளையம் நாய் குட்டிகள்
இது ஒரு பெரிய நாயாகும். இது வெள்ளை நிற உடலும், இளஞ்சிவப்பு மூக்கும், மடிந்த காதுகளும் கொண்டிருக்கும். இது வழக்கமாக 65 முதல் 75 செ.மீ. (25-30 இன்ச்சுகள்) வரை, கிட்டத்தட்ட வெளிநாட்டு கிரேடனை ஒத்த தோற்றத்துடன், அதைவிடச் சற்றே குறைந்த உயரத்துடன் இருக்கும். இது ஒரு வேட்டை நாய் என்பதால் இதனை உகந்த வேலைகளுக்கு மட்டுமே ஈடுபடுத்த வேண்டும். இது பிற வேட்டை நாய்களைக் காட்டிலும், மிகவும் வலுவான எலும்புகளைக் கொண்டிருப்பினும் பிற குணங்களில் அனைத்துடனும் ஒத்துப் போகிறது.

இதன் முக அமைப்பு காரவன் வேட்டை நாய்களிடமிருந்து முழுதும் வேறுபட்டுள்ளது. இதன் வால் சிறிய வளைவைக் கொண்டுள்ளது. இப்பகுதியில் அதிகம் வாழும் ராஜகம்பளம் நாயக்கர் சமுதாயத்தினர் வேட்டையாடுவதை விருப்பமாக கொண்டுள்ளனர். இவர்கள் அதிகம் சிப்பிப்பாறை போன்ற பகுதிகளில் வாழ்கின்றனர். இவர்களே இந்தவகை நாய்களை அதிகம் வளர்த்து வருகின்றனர்.

அஞ்சல் தலை வெளியீடு
-------------------

2005 ஆம் ஆண்டு இந்திய அஞ்சல்தலையில் இடம்பெற்று பெருமைப்படுத்தப்பட்ட ஒரே தமிழக நாய் இனம், இராஜபாளையம் நாயாகும்.

புற இணைப்புகள்
--------------

விக்கிமீடியா பொதுவகத்தில்,  
 ***Rajapalayam Hound***   
என்பதின் ஊடகங்கள் உள்ளன. 

* இராஜபாளைய நாய்களின் மறுவருகை பரணிடப்பட்டது 2014-03-13 at the வந்தவழி இயந்திரம் செய்திக் கட்டுரை
* இதழ்க் கட்டுரை பரணிடப்பட்டது 2010-07-24 at the வந்தவழி இயந்திரம்
* வெள்ளை நிறத்திலொரு நாய் தி இந்து தமிழ் கட்டுரை 2017 அக்டோபர் 21

மேற்கோள்கள்
-----------

1. ↑  "Return of the Rajapalayam". 2014-03-13 அன்று மூலம் பரணிடப்பட்டது. 2011-02-07 அன்று பார்க்கப்பட்டது. THE HINDU (10 Jan, 2005)
2. ↑  இரா.சிவசித்து (14 அக்டோபர் 2017). "ராஜபாளையத்தின் ராஜா". *கட்டுரை*. தி இந்து தமிழ். 15 அக்டோபர் 2017 அன்று பார்க்கப்பட்டது.

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
**கருவால் மூக்கன்** (About this soundஒலிப்பு (உதவி·தகவல்)) (**black-tailed godwit** (*Limosa limosa*) என்பது நீண்ட பெரிய கால்களும், நீண்ட அலகும் கொண்ட ஒரு பறவை ஆகும். இப்பறவைபற்றி 1758 இல் முதன்முதலில் கரோலஸ் லின்னேயசால் விவரிக்கப்பட்டது. இது இப்பறவை *மூக்கன்* பேரினத்தைச் சேர்ந்த பறவை ஆகும். இவற்றில் மூன்று துணை இனங்கள் உள்ளன, இவை அனைத்தும் ஆரஞ்சு நிறத் தலை, கழுத்து, மார்பு, இனப்பெருக்க தோகை போன்றவை குளிர்காலத்தில் மந்தமான சாம்பல் பழுப்பு நிறத்தில் இருக்கும், மற்ற அனைத்து காலத்திலும் இதன் சிறகுகள் தனித்துவமான கருப்பு மற்றும் வெள்ளை நிறத்துடன் இருக்கும். புறாவை விட சற்று பெரிய அளவில் இருக்கும் இந்த வகைப் பறவை இருக்கும்

நியூசிலாந்து நாட்டைச் சேர்ந்த இந்த பறவையினம் புவியின் வடபகுதியான ஐரோப்பாவின் ஐசுலாந்தில் முட்டையிட்டு குஞ்சு பொரித்து வாழ்கின்றன. இவை ஆண்டுதோறும் குளிர்காலத்தில் வலசை போகின்றன. இந்தியத் துணைக்கண்டம், ஆத்திரேலியா, நியூசிலாந்து, மேற்கு ஐரோப்பா, மேற்கு ஆபிரிக்கா போன்ற பலதரப்பட்ட பகுதிகளில் (வடக்கு அரைக்கோளம்) கருவால் மூக்கன்கள் குளிர்காலத்தை கழிக்கின்றன. நெடுந்தொலைவு பறக்கும் இந்த வகைப் பறவைகளை தமிழகத்தில் கருவால் மூக்கன்கள் என்று அழைக்கிறோம். இந்த பறவையின் மூக்கு (அலகு) நீளமாக இருப்பதால் இவ்வாறு அழைக்கப்படுகிறது. தமிழகத்தில் கடற்கரையோரங்களில் பெரும்பாலும் அதிக அளவில் காணப்படும் இந்த பறவைகள் சில நேரங்களில் உட்பிரதேசங்களில் உள்ள நீர்நிலைகளுக்கும் வருகின்றன.

மேற்கோள்கள்
-----------

1. ↑  "*Limosa limosa*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  எஸ்.கல்யாணசுந்தரம் (19 மார்ச் 2017). "எங்கும் நிற்காமல் பல ஆயிரம் கி.மீ. தொலைவு பறக்கும்﻿ சாதனை பறவை: 'கருவால் மூக்கான்' கிளியூர் குளத்துக்கு வலசை வருகை". *செய்தி*. தி இந்து. 19 மார்ச் 2017 அன்று பார்க்கப்பட்டது.
**போடமலை பெட்டா** (**Bodamalai Betta)**  என்பது 1,200 மீட்டர்கள் (3,937.0 அடி) உயரமுள்ள ஒரு மலையாகும். இது தமிழ்நாட்டின், சேலம் மாவட்டத்தில் கிழக்குத் தொடர்ச்சி மலைகளில் மேட்டூர் அணையிலிருந்து 20 கிலோமீட்டர்கள் (12.4 mi) மேற்கில் உள்ளது.

நிலவியல்
--------

மலை 1,200 மீட்டர்கள் (3,937.0 அடி) உயரமானதாகவும், கிழக்கு மேற்காக 10 km (6.2 mi), வடக்கு தெற்காக 7 km (4.3 mi) பரப்பளவைக் கொண்டதாகவும் உள்ளது. தெற்கில் பள்ளத்தாக்குகள் சூழப்பட்டு 600 மீட்டர்கள் (1,968.5 அடி) உயம் கொண்ட மலைகளாக உள்ளது. போடமலை பெட்டா பகுதி ஆறாம் நிலை நிலநடுக்க மண்டலத்தில் அமைந்துள்ளது, சராசரியாக 50 ஆண்டுகளுக்கு ஒரு முறை ரிக்டர் அளவுகோளில் 5-6 அளவுக்கு நிலநடுக்கம் ஏற்படுகிறது.

மலையின் உச்ச வடக்கிலிருந்து 3 கிலோமீட்டர்கள் (1.9 mi) கிழக்கு மேற்கு பள்ளத்தாக்கில் காவிரி ஆற்றின் துணை ஆறான பாலாறு உள்ளது. ஆற்றின் ஊடாக உள்ளூர் சாலை ஒன்று செல்கிறது.

இதன் அருகில் 18 கி.மீ (11 மைல்) தொலைவில் கர்நாடக மாநிலம், சாமராசநகர் மாவட்டத்தைச் சேர்ந்த சின்னக் கோட்டை என்ற ஊர் உள்ளது.

காலநிலை
-------

போடமலை பெட்டா ஒரு ஈரப்பத துணைவெப்பமண்டல தட்பவெப்பநிலை பகுதியில் உள்ளது. ஏப்ரல் மாதம் மதிய நேர சராசரி வெப்பம் 91.76 ° F (° 33.20 ° சி) ஆக மிக வெப்பதான மாதமாக இருக்கும். சனவரி மாதங்களில் இரவு நேர வெப்பநிலை 59.18 ° F (° 15.10 ° சி) என நிலவும், பெப்ரவரி மாத இரவுநேர வெப்பநிலை மிகவும் குறைந்து காணப்படும். அக்டோபர் மாதத்தை ஒட்டி மழைக்காலம் ஆகும். சனவரி மாதம் வறண்ட மாதமாகும்.

### மேற்கோள்கள்

1. 1 2  *Bodamalai Betta: India*, Bethesda, Maryland, USA: National Geospatial-Intelligence Agency, retrieved 2011-01-20
2. 1 2  *Bodamalai Betta (mountain)* பரணிடப்பட்டது 2016-03-04 at the வந்தவழி இயந்திரம், retrieved 2012-02-24
3. ↑  "29.6 km WxNW of Mettur", *ACME Mapper 2.0*, ACME Laboratories, Tele Atlas, retrieved 2011-01-20

வெளி இணைப்புகள்
---------------

* "Southern Indian Subcontinent: 4 Mountain Summits with Prominence of 1,500 meters or greater" Peaklist.org. Retrieved 2011-11-24
**மின்னெதிர்ப்பு** (*electrical impedance*) என்பது ஒரு மின்சுற்றில் மாறுமின்னோட்டத்தை மறுத்துத் தோன்றும் தடை மற்றும் மறுப்பின் தொகுபயன் எதிர்ப்பின் அளவு ஆகும். "தடங்கல்" என்றும் சுருக்கமாகக் குறிப்பிடப்படுவதுண்டு. இது ஓம் விதியின் தடையை ஒத்தது, ஆனால் குறிப்பிடத்தக்க வழிகளில் வேறுபட்டது. இதன் அளவை குறிக்க நேரமும் (அலையெண்) திசையும் (அலைமுகம்) மேலதிகமாக கவனத்தில் கொள்ளப்படவேண்டும்.

இம்பிடான்ஸ் ஒரு சிக்கலான எண் எனவே, ஒரு உண்மையான கூறு மற்றும் ஒரு கற்பனை கூறு உள்ளது,
a + jb. ஒரு ஒரு அளவு மற்றும் கோணத்தில், துருவ வடிவில் மின்மறுப்பு எழுத முடியும் | Z | ∠θ. கட்ட
தற்போதைய வழிவகுக்கும் அல்லது மின்னழுத்த பின்தங்கி விடும் என்றால் கோணத்தில் காட்டுகிறது.
ஒரு மாறுதிசை மின்னழுத்தத்தை ஆளாகும்போது, மின்மறுப்பு தற்போதைய காரணமாக ஓமின் பாயும் ஏற்படுத்தும்
சட்டம். மின்மறுப்பு ஒரு சிக்கலான எண்ணாக இருப்பதால், ஒரு அளவு மற்றும் கட்ட மாற்றம் இருக்கும்
மின்னழுத்தம் ஒப்பிடும்போது. எதிர்ப்பவர்களின் எந்த கட்டமாக கோணத்தில் கொண்டு மாறுமின் மறுப்பு நினைத்தேன், அதனால்
தற்போதைய மின்னழுத்தம் கட்டத்தில் இருக்கும். மின்தூண்டிகள் கட்ட 90˚ தயாரிக்கின்றன மற்றும் மின்தேக்கிகளில் உற்பத்தி
90˚.
பின்தங்கிய மற்றும் முறையே, மின்னழுத்த வழிவகுக்கும் தற்போதைய பொருள் கட்ட ˚.
மாறுமின் தடங்கல் frequency domain வைத்துத்தான் மதிப்பிட வேண்டும். இது ஒரு விழுக்காடாக இருந்தாலும், frequency domain என்னும் பொழுது இதன் கணிதம் பொது விழுக்காடுகளில் இருந்து வேறுபட்டது.

மின்தூண்டியின் மறிமம்
---------------------

மாறுமின்னோட்டம் ஒரு மின்தூண்டியின் ஊடாக செல்லும் பொழுது காந்தப்பாயம் அல்லது புலம் தூண்டப்படுகின்றது. அந்த தூண்டியின் தூண்டத்தையும் மாறுமின்னோட்டத்தையும் பொறுத்து இருமுனைகளிலும் மின்னழுத்தம் ஏற்படும். அந்த மின்னழுத்ததுக்கும் தரப்படும் மாறுமின்னோட்டத்த்கும் இருக்கும் விழுக்காடே மின்தூண்டியின் மறிமம் ஆகும்.

மின்தூண்டி ஒன்றிற்கு:

{\displaystyle Z\_{\mathrm {inductor} }={\frac {V\_{\mathrm {L} }}{I\_{\mathrm {L} }}}=j\omega L\,}

இவற்றையும் பார்க்கவும்
----------------------

* மின்விடுப்பு
**முசாபிர் ராம் பரத்வாஜ்** இந்தியாவின் இமாச்சலப் பிரதேசத்தைச் சேர்ந்த **பவுன் மட** என்ற நாட்டுப்புற  இசைக் கருவி கலைஞர் ஆவார். இவருக்கு 2014 ஆம் ஆண்டு பத்மஸ்ரீ விருது வழங்கப்பட்டது.

வாழ்க்கை
--------

அவர் 1930 இல் இந்தியாவின் இமாச்சலப் பிரதேசத்தில் உள்ள சம்பா மாவட்டத்தில் உள்ள பார்மூர் பகுதியில் உள்ள சுஞ்சாய் கிராமத்தில் தீவானா ராமு என்பவருக்கு பிறந்தார். அவருக்கு முறையான கல்வி கற்க வாய்ப்பு இல்லை  என்றாலும்  அவரது  13 வயதில் தனது தந்தையிடமிருந்து பவுனா மட இசைக்கருவியை பயன்படுத்த கற்றுக்கொண்டார். 2010 ஆம் ஆண்டு டெல்லியில் நடந்த காமன்வெல்த் விளையாட்டுப் போட்டிகளில் பங்கேற்று தனது இசைத்திறமையை உலகிற்கு காட்டியுள்ளார். அவர் ஒரு விவசாயி மற்றும் தையல்காரரும் ஆவார். பரத்வாஜுக்கு நான்கு மகன்கள் மற்றும் இரண்டு மகள்கள் உள்ளனர். 

### பவுன மட

பவுன மட என்பது செப்பு டிரம் மற்றும் ஆட்டுக்குட்டியின் தோலால் செய்யப்பட்ட இமாச்சல பிரதேசத்தை சேர்ந்த பாரம்பரிய இசைக்கருவியாகும். பரத்வாஜ் குடும்பத்தினர் இசைக்கருவியை வாசிக்கிறார்கள், மேலும் அவர்கள் இசைக்கருவியை இசைக்க ஹிமாச்சல பிரதேசத்தில் சமூக மற்றும் மத விழாக்களுக்கு அழைக்கப்பட்டுள்ளனர்.

விருதுகள்
---------

* பத்மஸ்ரீ, 2014 இல் இந்தியாவின் நான்காவது உயரிய சிவிலியன் விருது
* வாழ்நாள் சாதனையாளர் விருது 2013 *திவ்யா ஹிமாச்சல்*
* 2009 இல் ராஷ்டிரபதி விருது

மேற்கோள்கள்
-----------

1. 1 2 3 4  Phull, Rajiv K. (2014-02-01). "Lifetime Achievement Award: Musafir Ram Bhardwaj". *Divya Himachal*. .
2. ↑  "Padma Awards Announced". Press Information Bureau, Ministry of Home Affairs, Government of India. 25 January 2014. 22 February 2014 அன்று மூலம் பரணிடப்பட்டது. 2014-01-26 அன்று பார்க்கப்பட்டது.
**ஜெ. மெர்சிகுட்டி அம்மா** (J. Mercykutty Amma) (பிறப்பு: செப்டம்பர் 30, 1955) இவர் ஓர் இந்திய அரசியல்வாதியும் கேரளத் துறைமுப் பொறியியல், முந்திரி தொழில்; மீன்வள பல்கலைக்கழகம், மீன்வளத்துறை போன்ற துறைகளின் அமைச்சருமாவார். இவர் கேரளாவின் கொல்லத்தில் உள்ள குந்தரா தொகுதியிலிருந்து சட்டமன்றத்திற்கு தேர்ந்தெடுக்கப்பட்டவராவார்.

சுயசரிதை
--------

ஜே. மெர்சிகுட்டி அம்மா, ஜெயின்மா மற்றும் பிரான்சிஸ் ஆகியோருக்கு 1955 செப்டம்பர் 30 அன்று பிறந்தார். இவர், மலையாளத்தில் முதுகலைப் பட்டதாரி ஆவார். சட்டத்துறையில் இளங்கலைப் படிப்பை முடித்துள்ளார். கொல்லம் இந்திய தொழிற்சங்கங்களின் மையத்தின் தலைவர் பி. துளசீதரா குருப் என்பவரை திருமணம் செய்து கொண்டார்

மாணவ ஆர்வலராகத் தொடங்கி இடதுசாரி அரசியலில் ஒரு நீண்ட பயணத்திற்குப் பிறகு மெர்சிகுட்டி அம்மா தனது இடத்தைப் பிடித்தார். 1974 ஆம் ஆண்டில் இந்திய மாணவர் சங்கத்தின் செயல்பாட்டாளராக அரசியலில் நுழைந்தார். கொல்லத்தின் பாத்திமா மாதா தேசிய கல்லூரி மற்றும் கொல்லம் சிறீ நாராயண கல்லூரி ஆகியவற்றில் இந்திய மாணவர் சங்கத்தின் அலுவலக பொறுப்பாளராக இருந்தார். இவர் 1985 வரை இந்திய மாணவர் சங்கத்தின் மாநிலத் துணைத் தலைவராகவும் அகில இந்திய துணைத் தலைவராகவும் பணியாற்றினார். 

இந்தியத் தொழிற்சங்க மையம் மற்றும் இந்தியப் பொதுவுடமைக் கட்சி (மார்க்சிஸ்ட்) ஆகியவற்றில் பல்வேறு பதவிகளை வகித்தார். திருமதி. மெர்சிகுட்டி அம்மா 2012 வரை கொல்லத்தின் மத்ஸ்யாதோஜிலாலி (மீனவர்) கூட்டமைப்பின் மாவட்டக் குழுத் தலைவராகவும் 1987 முதல் 2005 வரை மாநில துணைத் தலைவராகவும் இருந்தார்.  கொல்லம் தொழிலாளர் சங்கத்தின் மாவட்ட பொருளாளராகவும், 1989 வரை கொல்லம் மற்றும் காதி தொழிலாளர் சம்மேளனத்தின் தலைவராகவும் இருந்தார். இவர் மீன்வள மேம்பாட்டு நிறுவனத்தின் கேரள மாநில கூட்டுறவு கூட்டமைப்பின் தலைவராகவும் இருந்தார். 

இப்போது இந்திய பொதுவுடமைக் கட்சி (மார்க்சிஸ்ட்) இன் மாநிலக்குழு உறுப்பினரும் மற்றும் அகில இந்திய துணைத் தலைவருமாவார். இந்திய தொழிறசங்க மையத்தின் மாநிலச் செயலாளர் மற்றும் கேரள முந்திரி தொழிலாளர் மையத்தின் துணைத் தலைவரும் ஆவார். 

இவர் முதன்முதலில் கேரள சட்டமன்றத்திற்கு 1987 ஆம் ஆண்டில் தேர்ந்தெடுக்கப்பட்டார் (26 மார்ச் 1987 - 17 ஜூன் 1991). இவர் மீண்டும் 1996 இல் கேரள சட்டமன்றத்திற்குத் தேர்ந்தெடுக்கப்பட்டார் (20 மே 1996 - 13 மே 2001). மெர்சிகுட்டி அம்மா 2016 ஆம் ஆண்டில் மூன்றாவது முறையாக கேரள சட்டப்பேரவைக்குத் தேர்ந்தெடுக்கப்பட்டார் இந்த முறை மீன்வளம், துறைமுக பொறியியல் மற்றும் முந்திரி தொழில் துறைகளின் அமைச்சரானார்.

குறிப்புகள்
-----------

1. ↑  "J. Mercykutty Amma - Government of Kerala, India".
[*தொடர்பிழந்த இணைப்பு*]
2. 1 2 3  "Members - Kerala Legislature". *www.niyamasabha.org*. 2020-05-12 அன்று பார்க்கப்பட்டது.
3. ↑
**காயத்ரி ஜோஷி** இந்திய வடிவழகியும் முன்னாள் பாலிவுட் நடிகையும் ஆவார். 2004 ஆம் ஆண்டு வெளியான சுவாதேஸ் இவர் நடித்த ஒரே திரைப்படமாகும்.

பணி
---

1999 ஆம் ஆண்டு நடைபெற்ற  ஃபெமினா மிஸ் இந்தியா அழகி போட்டியில் இறுதி ஐந்து போட்டியாளர்களில் ஒருவரான இவர், சோனி எண்டர்டெயின்மெண்ட் அலைவரிசையின் பார்வையாளர்கள் வாக்களிப்பதன் மூலம் முடிசூட்டப்பட்டார். மேலும் ஜப்பானில் 2000 ஆம் ஆண்டு மிஸ் சர்வதேச அழகிப் போட்டியில் இந்தியாவை பிரதிநிதித்துவப்படுத்தத் தேர்ந்தெடுக்கப்பட்டார். பல இசைக் காணொளிகளில் தோற்றமளிக்கும் வகையில் விளம்பர மாதிரியாக பணிபுரிந்தார். ஜக்ஜித் சிங்கின் காகஸ் கி காஷிதி மற்றும் ஜஞ்சர்ஜியாவின் ஹான்ஸ் ராஜ் ஹான்ஸ் இசைக் காணொளிகளில் அவர் நடித்தார்.

அவர் இன்னும் கல்லூரியில் இருந்தபோது, ​​பாம்பே டையிங், பிலிப்ஸ், பாண்ட்ஸ், கோட்ரெஜ், சன்சில் மற்றும் எல்ஜி ஆகியவற்றின் விளம்பரங்களிலும், ஷாருக்கான் உடன் ஹுண்டாய் விளம்பரத்திலும் நடித்தார். 2001 ஆம் ஆண்டில் நாட்காட்டியிலும் இவரது படங்கள் வெளியாகின. 2004 ஆம் ஆண்டு டிசம்பர் மாதம் அசுதோஸ் கோவார்கரின் சுவாதேஸ் திரைப்படத்தில் பாலிவுட்டில் அறிமுகமானார். இத்திரைப்படத்தில் ஷாருக்கானுடன் நடித்தார். சுவாதேஸ் திரைப்படத்தில் நடித்தமைக்காக இந்திய திரைப்பட விமர்சகர்களிடமிருந்து வலுவான வரவேற்பைப் பெற்றார். மேலும் 2004 ஆம் ஆண்டுக்கான திரைப்பட விருதுகளில் சிறந்த பெண் புதுமுகமாக பல பரிந்துரைகளை ஜோஷி பெற்றார்.

ஆரம்பகால வாழ்க்கை
-----------------

நாக்பூரில் உள்ள மவுண்ட் கார்மல் உயர்நிலைப்பள்ளியில் படித்தார். மேலும் குடும்பம் மும்பைக்கு திரும்பிய போது அவர் தடாரில் உள்ள ஜே. பி வச்சா உயர்நிலைப் பள்ளியில் சேர்ந்தார். பள்ளி முடிந்த பின் அவர் சிடன்ஹாம் கல்லூரியில் கற்றார். கல்லூரியில் கற்கும் போது விளம்பரங்களில் மாதிரியாக பணிபுரிந்தார். ஜோஸி கல்லூரியில் வணிக கல்வியில் பட்டம் பெற்றார்.

1999 ஆம் ஆண்டு நடந்த மிஸ் பெமினா இந்தியா அழகிப் போட்டியில் இறுதி ஐந்து போட்டியாளர்களில் ஒருவராக இருந்தார். அதே ஆண்டு ஜப்பானில் நடந்த மிஸ் சர்வதேச அழகி அணிவகுப்பில் இந்தியாவை பிரதிநிதித்துவப்படுத்தி கலந்துகொண்டார்.

27 ஆகஸ்ட் 2005 அன்று, கிராண்ட் ஹையட் ஹோட்டலில் அவர் ஓபராய் கட்டுமானத்தின் விளம்பரதாரரான விகாஸ் ஓபெரோவை மணந்தார்.

விருதுகள்
---------

* 2005 பாலிவுட் பட விருது, சிறந்த பெண் அறிமுக நடிகை
* 2005 ஸ்டார் ஸ்கீரின் விருது, மிகவும் நம்பிக்கையான புதுமுகம் - பெண், சுவாதேஸ்
* 2005 ஸீ சினி விருது, சிறந்த பெண் அறிமுக நடிகை
* 2005 குளோபல் இந்தியா பட விருது, சிறந்த புதுமுக நடிகை, சுவாதேஸ்

மேற்கோள்கள்
-----------



1. 1 2   *the telegraph* (*Calcutta*). 12 ஏப்ரல் 2005 பார்த்த நாள் 2016-08-10
2. 1 2 3   *the telegraph* (*Calcutta) பார்த்த நாள் 2016-08-10*
3. ↑  *India FM (2005-08-29)*  *பார்த்த நாள் (31-08-2011)*
**நத்தானியா** (*Netanya*, எபிரேயம்: נְתַנְיָה, அர்த்தம்: "கடவுளின் அன்பளிப்பு") என்பது இசுரேலின் வட மத்திய மாவட்டத்திலுள்ள நகரம் ஆகும். இது டெல் அவீவ் வடக்கிலிருந்து 30 km (18.64 mi) தூரத்திலும், கைஃபா தெற்கிலிருந்து 56 km (34.80 mi) தூரத்திலும் அமைந்துள்ளது. ஆரம்ப இருபதாம் நூற்றாண்டு அமெரிக்க யூத வணிகரும் பரோபகாரியுமான "நாதன் ஸ்ராஸ்" என்பவருக்கு மதிப்பளிக்கும் முகமாக நத்தானியா என்ற பெயர் இந்நகருக்கு வழங்கப்பட்டது. 

இசுரேலின் மத்திய புள்ளியியல் பணியகத்தின் அடிப்படையில், 2014இன் இறுதியில் கணக்கெடுக்கப்பட்ட மக்கள் தொகை கணக்கெடுப்பின் அடிப்படையில் பெட்டா டிக்வா நகரத்தின் மக்கள் தொகை 202,428 ஆகும். இந்நகரத்தின் நகர முதல்வர் மிரியம் பியர்பெர்க் ஆவார். 2020 இல் நேதன்யா நகரத்தின் மக்கள் தொகை அண்ணளவாக 350,000 குடிமக்களை கொண்டிருக்கும் என மதிப்பிடப்படுகிறது.

உசாத்துணை
---------

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Netanya***   
என்பதின் ஊடகங்கள் உள்ளன. 

* Official website (எபிரேய மொழி)
* Official website பரணிடப்பட்டது 2016-02-14 at the வந்தவழி இயந்திரம் (ஆங்கிலம்)
* Things to do in Netanya பரணிடப்பட்டது 2018-10-24 at the வந்தவழி இயந்திரம் (ஆங்கிலம்)
* Places To Visit in Netanya (ஆங்கிலம்)
* Official tourism website
* Other info in french
* Tourism site பரணிடப்பட்டது 2020-08-20 at the வந்தவழி இயந்திரம் (ஆங்கிலம்)
* Surfing in Netanya பரணிடப்பட்டது 2013-12-03 at the வந்தவழி இயந்திரம்
* Tandem Paragliding Netanya பரணிடப்பட்டது 2011-04-18 at the வந்தவழி இயந்திரம்
திருத்தந்தை பிரான்சிசு 2015ஆம் ஆண்டில் பிலிப்பீன்சு நாட்டுக்கு அரசுமுறைப் பயணம் மேற்கொண்ட போது அவருக்கு அளிக்கப்பட்ட *நாட்டு வரவேற்பு*
**அரசுமுறைப் பயணம்** என்பது ஒரு நாட்டுத் தலைவர் வேற்று நாட்டின் தலைவர் ஒருவரின் அழைப்பினை ஏற்று அந்நாட்டுக்கு பயணம் செய்வதைக்குறிக்கும். இப்பயணக்காலத்தில் அழைப்பினை விடுத்த நாட்டுத்தலைவர் விருந்தோம்பல் புரவலராகக் (official host) கருதப்படுகின்றார். இவ்வகையான அரசுமுறைப் பயணங்கள் இரு இறைமையுள்ள நாடுகளிடையேயான உறவின் மிக உயரிய வெளிப்பாடாகக் கருதப்படுகின்றது. நாடாளுமன்ற முறை உள்ள நாடுகளில் அரசுத் தலைவர் இவ்வகை அழைப்பினை ஏற்பதோ விடுப்பதோ அமைச்சரவையின் ஒப்புதலைப் பெற்றப்பின்பே முடிவு செய்யப்படுவது வழக்கம்.

இப்பயணக்காலத்தில் சிறப்பு வரவேற்பு முதல், படைப்பிரிவினரின் அணிவகுப்பு உட்பட பல வெளிப்படையான மரியாதை விருந்தினருக்கு செலுத்தப்படும்.

மேற்கோள்கள்
-----------

1. ↑  "State and Guest of Government visits - April to October 2016 - Publications - GOV.UK".
2. ↑  Moffett, Julie (9 August 1997). "World: How The U.S. Ranks the Visits of Foreign Heads of State". Radio Free Europe. .
3. ↑  Campbell, Sophie (11 May 2012). "Queen's Diamond Jubilee: sixty years of royal tours". *The Telegraph* (Online edition). .
**பவளமலை முத்துக்குமாரசாமி கோயில்** என்பது தமிழ்நாட்டில் ஈரோடு மாவட்டம், பவளமலை என்னும் ஊரில் அமைந்துள்ள ஒரு முருகன் கோயில் ஆகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் முத்துக்குமாரசாமி சன்னதியும், வள்ளி தெய்வானை, கைலாசநாதர், இடும்பன், விநாயகர், நவகிரகங்கள் உபசன்னதிகளும் உள்ளன. இங்குக் கோயில் கோசாலை, கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில், தமிழ்நாடு அரசின் இந்து சமய அறநிலையத் துறை கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. தை மாதம் முக்கிய திருவிழா நடைபெறுகிறது. ஐப்பசி மாதம் திருவிழா நடைபெறுகிறது. தை மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பண்டிட் **பிரபாகர் கரேக்கர்** (Prabhakar Karekar) இவர் ஓர் இந்துஸ்தானி இசைப் பாடகராவார். இவர் பண்டிட் சிதேந்திர அபிசேகி மற்றும் சி.ஆர்.வியாசின் சீடராவார். இவர், இந்தியாவின் கோவாவில் பிறந்தார். இவருக்கு 2014 இல் தான்சேன் சம்மான் மற்றும் 2016 ஆம் ஆண்டில் சங்கீத நாடக அகாதமி விருது ஆகியவை வழங்கப்பட்டது.

பின்னணி
-------

பிரபாகர் ஜனார்தன் கரேக்கர் என்ற பெயரில் அப்போதைய போர்த்துகீசிய கோவாவில் 1944 இல் பிறந்தார்.  இவரது இந்துஸ்தானி குரலிசை பயிற்சி சுரேஷ் ஹல்தங்கரிடமிருந்து வந்தது. இவர் ஒரு சிறந்த கலைஞராகவும் ஆசிரியராகவும் அறியப்படுகிறார். மேலும் அகில இந்திய வானொலி மற்றும் தூர்தர்ஷனின் தரப்படுத்தப்பட்ட கலைஞர் ஆவார்.

இந்துஸ்தானி குரலை ஊக்குவித்தல்
------------------------------

கரேக்கர், சுவரப்பிரபா என்ற அறக்கட்டளையின் நிறுவனரும் தலைவரும் ஆவார்.  இவர் பல நம்பிக்கைக்குரிய மற்றும் திறமையான இளம் இசைக்கலைஞர்களுக்கு பயிற்சி அளித்துள்ளார். இவர் தனது கணக்கில் பல பதிவுகளை வைத்துள்ளார். மேலும், பல நாடுகளில் இசை நிகழ்ச்சிகளை நிகழ்த்தியுள்ளார். விரிவுரை செய்தார் மற்றும் நடத்தினார் அல்லது மாநாடுகளில் பங்கேற்றார்.

இணைவு இசை
---------

இவர் ஆர்னெட் கோல்மேன் (அமெரிக்கா), மற்றும் சுல்தான் கான் ( இந்தியா ) ஆகியோருடன் இணைவு இசை உலகில் நுழைந்தார். இந்துஸ்தானி குரலிசையில் இவர் செய்த பங்களிப்புக்காக சங்கீத நாடக அகாதமி விருது வழங்கப்பட்டது.

மேலும் காண்க
------------

* சகுந்தலா பார்னே - இவரது வாழ்க்கை வரலாற்றை எழுதியவர் .

மேற்கோள்கள்
-----------

1. ↑  Singh, Ramendra. "Pt. Prabhakar Karekar to be conferred Tansen Samman on December 12". *Time of India*. TOI. 2 April 2018 அன்று பார்க்கப்பட்டது.
2. ↑  "Akademi Awardee", *Sangeet Natak Akademi*, Sangeet Natak Akademi, 16 மார்ச் 2018 அன்று மூலம் பரணிடப்பட்டது, 2 April 2018 அன்று பார்க்கப்பட்டது
3. 1 2 3  "CUR\_TITLE". *sangeetnatak.gov.in* (ஆங்கிலம்). 2018-11-24 அன்று மூலம் பரணிடப்பட்டது. 2018-11-24 அன்று பார்க்கப்பட்டது.

வெளி இணைப்புகள்
---------------

* ̽Prabhakar Karekar songs
* Prabhakar Karekar on MyHeritage
* Prabhakar Karekar on Saregama.com
* On Aathavanitli-Gani.com
எட்டயபுரத்தில் உள்ள அரண்மனை.
**அரண்மனை** (palace) (About this soundஒலிப்பு (உதவி·தகவல்)) என்பது பொதுவாக மன்னரின் வாழ்விடம் ஆகும். சொற்பிறப்பியல் அடிப்படையில் இச்சொல் *அரண்* (பாதுகாப்பு) மற்றும் *மனை* (உறையுள்) ஆகியவற்றின் புணர்ச்சியாகும். *அரசனின் இருப்பிடம்* என்று பொருள்படும் *அரமனை* என்ற சொல்லும் உண்டு. 

அரண்மனைகள் எதிரி நாட்டவரிடம் இருந்து மன்னரைக் காக்கும் பொருட்டு மிக்க பாதுகாப்புடன் கட்டப்படுவன. கோட்டைகளாலும், கண்காணிப்புக் கோபுரங்களாலும், சில நேரங்களில் அகழிகளாலும் சூழப்பட்டிருக்கும். அரசருக்கும், அரசிக்கும் மிக்க வசதிகள் நிறைந்த இருப்பிடம், உவளகம், அவர்கள் உலாவ பூந்தோட்டம், அமைச்சர்களுடனும், பிற அவையோருடனும் கலந்துரையாடவும், நீதி வழங்கவும் அரசவை போன்ற பகுதிகள் அரண்மனைகளின் உள்ளே இருக்கும்.

மேலும் பார்க்க
--------------

* பத்மநாபபுரம் அரண்மனை

மேற்கோள்கள்
-----------

1. ↑   *American Heritage Dictionary of the English Language* (4th ). Boston: Houghton Mifflin Company. 2000. பன்னாட்டுத் தரப்புத்தக எண்:0-618-08230-1.
2. ↑   *The Monthly Review, Or, Literary Journal*. 1819. பக். 291. .
3. ↑  Bowdich, Thomas Edward (September–December 1819). "Mission from the Cape Coast Castle to Ashantee". *The Monthly Review*. பாகம் XC. London: J. Porter. p. 291.
**தத்தாத்ரேய ராமராவ் பார்வதிகர்** (சமஸ்கிருதம்: दत्तात्रेय राम राव् पर्वतिकर्) (காலம்: 1916 -1920) இமையமலையில் அமைந்துள்ள பத்ரிநாத் கோவிலில் வசித்துவந்த இந்திய மெய்யியல் அறிஞரும் வீணைக் கலைஞரும் ஆவார். அவர் ஆன்மீக ஆதரவாளர்களால் வீணை பாபா என்று அன்புடன் அழைக்கப்பட்டார்.

இசை
---

ருத்ர வீணை வாசிக்கும் தத்தாத்ரேய ராமராவ் பார்வதிகர்
இவர் நட யோகத்தின் விரிவுரையாளரான இவர் இசை மூலம் ஆன்மீகத்தினை பரவச்செய்தார். 1950 இல் ரிஷிகேஷில் நாத யோகா பள்ளியைத் தொடங்கினார். இவர் இந்திய பாரம்பரிய இசையில் மிகுந்த ஆர்வம் கொண்டிருந்தார் மற்றும் ருத்ர வீணை வாசிப்பதில் தேர்ச்சி பெற்றிருந்தார். இவரது இசை நிகழ்ச்சிகளை 1950 மற்றும் 1955 க்கு இடையில் "அலைன் டேனிலோ" பதிவுசெய்தார். அவை இப்போது ஐக்கிய நாடுகளின் கல்வி, அறிவியல் மற்றும் கலாச்சார அமைப்பின் ஒரு பகுதியாக பாதுகாக்கப்படுகின்றன. அலைன் டேனிலோவுக்கு அஞ்சலி செலுத்தும் வகையில் , யுனெஸ்கோ இந்த ஆல்பத்தை 1997 இல் இந்திய பாரம்பரிய இசையின் தொகுப்பாக மீண்டும் வெளியிட்டது.

ராகவேந்திரா பணி
---------------

1975 இல், தத்தாத்ரேய பர்வதிகர் பெங்களூரில் ஸ்ரீ ராகவேந்திரா மிஷனை நிறுவினார். அவரது நினைவாக பெங்களூரு கயான் சமாஜ் நகரில் ஒவ்வொரு ஆண்டும் இசை நிகழ்ச்சி நடத்தப்பட்டு வருகிறது.

வெளி இணைப்புகள்
---------------

* தத்தாத்ரேய ராமராவ் பார்வதிகர் வீணை இசை
* ராகவேந்திரா மடம்
[*தொடர்பிழந்த இணைப்பு*]
* நடயோகா பள்ளி

மேற்கோள்கள்
-----------

1. 1 2  "Nada Yoga Centre". 2014-06-06 அன்று பார்க்கப்பட்டது.
2. ↑  "UNESCO Collection of Traditional Music of the World". 2014-06-06 அன்று பார்க்கப்பட்டது.
3. ↑  "Anthology Of Indian Classical Music - A Tribute To Alain Daniélou". 1997. 2014-06-06 அன்று பார்க்கப்பட்டது.
**எரிமலை வெடிப்பு** அல்லது **எரிமலைச்சீற்றம்** என்பது பேரழிவை ஏற்படுத்தும் ஒரு வகை இயற்கைச் செயல்பாடாகும்.இந்த நிகழ்வில் பூமிக்கு அடியிலிருந்து பாறைத்துகள்களும்,அதீத வெப்பமுடைய நீரும்,கூழ்ம நிலையிலுள்ள பாறைகளும் அதிக அழுத்தத்துடனும்,அதீத விசையுடனும் பூமிக்கு மேற்பரப்பில் தூக்கி வீசப்படுகிறது.இவற்றுடன் தீப்பிழம்பும்,கரியமில வாயுவும்,கரும்புகையும் சேர்ந்து பேரழிவை ஏற்படுத்துகிறது.

எரிமலைச்சீற்றம்

இயக்கம்
-------

பேரழிவை ஏற்படுத்தும் எரிமலைகள் சாதாரண மலைகளைப் போன்றே இருக்கும்.இந்த நிலையினை தூங்கு நிலை என்று அழைப்பர்.இந்த நிலையில் இம்மலைகள் பேரழிவை ஏற்படுத்தாது. பல நூறு ஆண்டுகள் ஏன் பல்லாயிரக்கணக்கான ஆண்டுகள் கூட இந்த மலைகள் தூங்கு நிலையில் இருக்க வல்லவை.பின்பு பூமியின் அடிப்பாக செயல்பாட்டினால் பூமிக்கு அடியில் அழுத்தம் அதிகமாகி பூமியின் மேற்பறப்பில் விரிசல் ஏற்பட்டு எரிமலை இயங்கு நிலை அடைகிறது. இயங்கு நிலையில் இம்மலைகள் கட்டுக்கடங்காத பேரழிவை ஏற்படுத்துகிறது. இயங்கு நிலையில் பூமிக்கு அடியிலிருந்து பாறைத்துகள்களும்,அதீத வெப்பமுடைய நீரும்,கூழ்ம நிலையிலுள்ள பாறைகளும் அதிக அழுத்தத்துடனும்,அதீத விசையுடனும் பூமிக்கு மேற்பரப்பில் தூக்கி வீசப்படுகிறது.இவற்றுடன் தீப்பிழம்பும்,கரியமில வாயுவும்,கரும்புகையும் சேர்ந்து பேரழிவை ஏற்படுத்துகிறது.

பஹோஹோய் எரிமலைக்குழம்பு ஹவாயில் ஓடுகிறது (தீவு). முக்கிய எரிமலைக் கால்வாயின் ஒருசில ஓட்டங்களைப் படம் காட்டுகிறது.

இவற்றையும் பார்க்கவும்
----------------------

* ஆழிப்பேரலை
* நில நடுக்கம்

வெளி இணைப்புகள்
---------------

* ஹவாய் எறிமலைச்சீற்ற கண்காணிப்பு அலுவலக இணையதளம்.
* எறிமலைச்சீற்ற வகைகள் பரணிடப்பட்டது 2010-02-20 at the வந்தவழி இயந்திரம்.
* எறிமலைச்சீற்றவியல்

மேற்கோள்கள்
-----------

1. ↑  Venzke, E. (compiler) (19 December 2022). "Database Search". *Volcanoes of the World (Version 5.0.1)* (Smithsonian Institution Global Volcanism Program). doi:10.5479/si.GVP.VOTW5-2022.5.0.. பார்த்த நாள்: 12 January 2023.
2. ↑  Venzke, E. (compiler) (19 December 2022). "How many active volcanoes are there?". *Volcanoes of the World (Version 5.0.1)* (Smithsonian Institution Global Volcanism Program). doi:10.5479/si.GVP.VOTW5-2022.5.0.. பார்த்த நாள்: 12 January 2023.
3. ↑  Heiken, Grant; Wohletz, Kenneth (1985). *Volcanic ash*. Berkeley: University of California Press. பக். 246. பன்னாட்டுத் தரப்புத்தக எண்:0520052412.
**அருவி** (About this soundஒலிப்பு (உதவி·தகவல்)) என்பது, ஆறு போன்ற நீரோட்டம், சடுதியான நிலமட்ட வேறுபாட்டைக் கொண்ட, அரிப்புக்கு உட்படாத பாறை அமைப்புக்களில் மேல் மட்டத்திலிருந்து கீழ் மட்டத்துக்கு விழுவதால் உண்டாகும் நிலவியல் அமைப்பு ஆகும். நீர்வீழ்ச்சி எனும் சொல் Waterfalls எனும் ஆங்கில சொல்லைத் தவறாக மொழிபெயர்த்து செயற்கையாக இக்காலத்தில் உண்டாக்கிய சொல்லாகும்.எனவே அருவி என்பதே சரி.

சில அருவிகள் அரிப்பு ஏற்படக்கூடிய பகுதிகளில் உருவாகின்றன. இதனால், ஆற்றின் நீரோட்டப் போக்கில் மாற்றம் ஏற்பட்டுச் சடுதியான, கடும் பாதிப்பை ஏற்படுத்தக்கூடிய விளைவுகள் உண்டாகும் வாய்ப்பு ஏற்படுகிறது. இவ்வாறான நிலைமைகளில், அருவிகள் உருவாகாமல், நிலச்சரிவு, நிலவெடிப்பு, எரிமலைச் செயற்பாடுகள் போன்ற சடுதியான நிலவியல் விளைவுகள் ஏற்படுகின்றன. 

அருவிகள் செயற்கையாகவும் உருவாக்கப்படக் கூடும். பொதுவாக இவை பூங்காக்கள், நிலத்தோற்ற வடிவமைப்பு ஆகியவற்றின் ஒரு பகுதியாக உருவாக்கப்படுவது உண்டு.

இகுவாசு அருவி (அர்கெந்தீனா)

புகழ்பெற்ற உலக அருவிகள் சில
---------------------------

ஆஸ்திரேலியாவின், விக்டோரியாவில் உள்ள ஓட்வே தேசியப் பூங்காவுக்கு அருகில் அமைந்துள்ள ஹோப்டூன் அருவி
அருவி
* ஏஞ்சல் அருவி - வெனிசுவேலா
* கஸ்காட்டா டெல்லே மர்மோர் அருவி - இத்தாலி
* கொக்ட்டா அருவி - பெரு
* ஹை ஃபோர்ஸ் அருவி - இங்கிலாந்து
* இகுவாசு அருவி - ஆர்ஜென்டீனா/பிரேசில்
* ஜாக் அருவி - இந்தியா
* ஜூரோங் அருவி - சிங்கப்பூர்
* நயாகரா அருவி - வட அமெரிக்கா
* ராம்னேஃப்ஜெல்ஃபொசென் அருவி - நார்வே
* ரைன் அருவி - சுவிட்சர்லாந்து
* துகேலா அருவி - தென்னாபிரிக்கா
* விக்டோரியா அருவி - சிம்பாப்வே/சாம்பியா
* யொசெமைட் அருவி - ஐக்கிய அமெரிக்க நாடுகள்

தமிழகத்தில் உள்ள அருவிகள்
-------------------------

* குற்றாலம்
* மொக்கை ஓடை அருவி

இவற்றையும் பார்க்கவும்
----------------------

* இந்திய அருவிகளின் பட்டியல்
* இலங்கையின் அருவிகள்

மேற்கோள்கள்
-----------

1. ↑  Hudson, Brian J. (2013). "The Naming of Waterfalls" (in en). *Geographical Research* **51** (1): 85–93. doi:10.1111/j.1745-5871.2012.00780.x. பன்னாட்டுத் தர தொடர் எண்:1745-5871.. பார்த்த நாள்: 26 August 2021.
2. ↑  "Cascade/Cataract/Waterfall – History of Early American Landscape Design". *heald.nga.gov*. 28 August 2021 அன்று மூலதளத்திலிருந்து பரணிடப்பட்டது எடுக்கப்பட்டது. 2021-08-28 அன்று பார்க்கப்பட்டது.
3. ↑  "Definition of Cataract". *Merriam Webster* (ஆங்கிலம்). 28 August 2021 அன்று மூலதளத்திலிருந்து பரணிடப்பட்டது எடுக்கப்பட்டது. 2021-08-28 அன்று பார்க்கப்பட்டது.
2,000 x உருப்பெருக்கத்தில் எரி சாம்பல் துகள்கள்
**எரி சாம்பல்** (ஆங்கிலம் : Fly ash) என்பது தகனத்தின் போது உருவாகக் கூடிய படிமங்களுள் ஒன்று, மேலும் அது ஃப்ளூ வாயுக்கள் மூலம் உயரக்கூடிய நுண் துகள்களைக் கொண்டுள்ளது. தொழில்துறை பின்னணியில் எரி சாம்பல் என்பது பொதுவாக நிலக்கரி எரிப்பின் போது உருவாகும் சாம்பல் என வழங்கப்படுகிறது. ஃப்ளூ வாயுக்கள், நிலக்கரி மின் நிலைய புகை கூண்டுகளை அடையும் முன்னதாகவே எரி சாம்பல் மின்னியல் விரைவூக்கிகள் அல்லது மற்ற துகள் வடிகட்டல் கருவிகள் மூலம் கைப்பற்றப்படும்.

நிலக்கரியின் மூலம் மற்றும் ஒப்பனையைப் பொறுத்து, எரி சாம்பலின் கூறுகள் கணிசமாக வேறுபடலாம். ஆனால் அனைத்து எரி சாம்பல்களிலும் சிலிக்கான் டை ஆக்சைடு (SiO2) மற்றும் கால்சியம் ஆக்சைடு (CaO), என்ற இந்த இரண்டு சேர்வையுறுப்புக்களும் கணிசமான அளவு காணப்படும்.

கடந்த காலங்களில், பொதுவாக எரி சாம்பல் வளிமண்டலத்தில் வெளியிடப்பட்டது, ஆனால் சமீபத்திய ஆண்டுகளில் அதன் வெளியீட்டிற்கு முன்பு மாசு கட்டுப்பாட்டு கருவிகள் மூலம் கைப்பற்றப்படுகிறது. ஐக்கிய அமெரிக்காவில், பொதுவாக எரி சாம்பல் நிலக்கரி மின் உற்பத்தி நிலையங்களில் சேமிக்கப்படும் அல்லது குப்பை நிரப்பு நிலங்களில் வைக்கப்படும். தற்போழுது சுமார் 43% எரி சாம்பல் மறுசுழற்சி செய்யப்படுகிறது, இது பெரும்பாலும் கான்கிரீட் உற்பத்தியின் மூலமான போர்ட்லேண்ட் சிமெண்டின் பிற்சேர்க்கையாக பயன்படுத்தப்படுகிறது.

சுற்றுச்சூழல் பிரச்சினைகள்
--------------------------

### எரி சாம்பலின் தற்போதைய உற்பத்தி வீதம்

அமெரிக்காவில், சுமார் 131 மில்லியன் டன்கள் எரி சாம்பல், 460 நிலக்கரி எரிப்பு மின் நிலையங்கள் மூலம் உற்பத்தி செய்யப்படுகின்றன. 2008 ஆம் ஆண்டின் தொழில் ஆய்வானது இந்த எரி சாம்பலில் 43% மறு பயன்பாட்டிற்கு உட்படுத்தப்படுகின்றது என்று மதிப்பிட்டுள்ளது.

### நிலத்தடி நீர் மாசுபாடு

நிலக்கரியானது ஆர்சனிக், பேரியம், பெரிலியம், போரான், கேட்மியம், குரோமியம், தெள்ளீயம், செலினியம், மற்றும் பாதரசம் போன்ற படிம நிலைகளை கொண்டுள்ளது. எனவே இதன் சாம்பலும் இதனுடைய நிலையையே கொண்டிருக்கும். எனவே இதனை வெளியே கொட்டப்பட்ட அல்லது சேமிக்க முடியாது.

மேற்கோள்கள்
-----------

1. ↑  "Managing Coal Combustion Residues in Mines", Committee on Mine Placement of Coal Combustion Wastes, National Research Council of the National Academies, 2006
2. ↑  "Human and Ecological Risk Assessment of Coal Combustion Wastes", RTI, Research Triangle Park, August 6, 2007, prepared for the United States Environmental Protection Agency
3. ↑  Helle, Sonia; Gordon, Alfredo; Alfaro, Guillermo; García, Ximena; Ulloa, Claudia (2003). "Coal blend combustion: link between unburnt carbon in fly ashes and maceral composition". *Fuel Processing Technology* **80** (3): 209–223. doi:10.1016/S0378-3820(02)00245-X.